《澄江八景 其六 扬子秋涛》
元代·俞远

大江日日潮流地，八月飞涛天半来。高蹴一门危立海，散驰千道殷崩雷。

鸟惊断碛都相失，鲸挂横山不及回。寄语北来能赋客，江南奇观迟登台。

作者简介：常州江阴人，字之近，号空谷山人。好读书，隐居教授，笃行古道，里中多化之。元末兵乱，所过残毁。远乃筑土为室，啸歌其中。有《豆亭集》。